ai4bharat/Pralekha huggingface dataset:
ప్రధాన మంత్రి కార్యాలయం
ఒనకె ఓబవ్వ జయంతి నాడు ఆమె కు శ్రద్ధాంజలి ఘటించిన ప్రధాన మంత్రి
ఘనత వహించిన కన్నడ యోధురాలు ఒనకె ఓబవ్వ కు ఆమె జయంతి యొక్క విశిష్ట సందర్భం లో ప్రధాన మంత్రి శ్రీ నరేంద్ర మోదీ నమస్సులు అర్పించారు. ఒనకె ఓబవ్వ గారు ‘మన నారీ శక్తి కి ప్రతీక గా నిలచి, మనకు ప్రేరణ ను అందిస్తున్నారు’ అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘నేను ఆమె జయంతి తాలూకు విశిష్ట సందర్భం లో వీర వనిత ఒనకె ఓబవ్వ కు శిరసు వంచి ప్రణామం చేస్తున్నాను. ఆవిడ ఎంతటి పరాక్రమం తో తన ప్రజల ను మరియు సంస్కృతి ని కాపాడుకోవడానికి కఠినమైన సంఘర్షణ ను చేశారో ఆ యొక్క ధైర్య సాహసాల ను ఎవరూ ఎప్పటికి మరచిపోలేరు. ఆమె మన మహిళా శక్తి కి ఒక చిహ్నం గా నిలచిపోయి మనకు ప్రేరణ ను ఇస్తున్నారు’’ అని పేర్కొన్నారు.
I bow to the courageous Onake Obavva on the special occasion of her Jayanti. No one can ever forget the courage with which she fought hard to protect her people and culture. She inspires us as a symbol of our Nari Shakti.
— Narendra Modi  November 11, 2021
ವೀರವನಿತೆ ಒನಕೆ ಓಬವ್ವ ಜಯಂತಿಯ ವಿಶೇಷ ಸಂದರ್ಭದಲ್ಲಿ ಅವರಿಗೆ ನಮನ ಸಲ್ಲಿಸುತ್ತೇನೆ. ತನ್ನ ಜನರು ಮತ್ತು ಸಂಸ್ಕೃತಿಯನ್ನು ರಕ್ಷಿಸಲು ಅವರು ತೋರಿದ ಧೈರ್ಯವನ್ನು ಎಂದಿಗೂ ಯಾರೊಬ್ಬರೂ ಮರೆಯಲು ಸಾಧ್ಯವಿಲ್ಲ. ಅವರು ನಮ್ಮ ನಾರಿ ಶಕ್ತಿಯ ಪ್ರತೀಕವಾಗಿ ನಮಗೆ ಸ್ಫೂರ್ತಿ ನೀಡುತ್ತಾರೆ.
— Narendra Modi  November 11, 2021
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజిటల్ అక్షరాస్యతకు ప్రోత్సాహం
భారతదేశం గత ఏడు సంవత్సరాలుగా తన పౌరుల ప్రయోజనాల కోసం సాంకేతికతలను అమలు చేయడం మరియు వారి జీవితాలలో మార్పు తీసుకురావడానికి ప్రాముఖ్యతనిస్తోంది. ఈ విషయంలో భారత్ ప్రముఖ దేశంగా మారింది. ఈ అంశాన్ని దృష్టిలో ఉంచుకుని దేశవ్యాప్తంగా ముఖ్యంగా గ్రామీణ ప్రాంతాలలోని పౌరులకు డిజిటల్ అక్షరాస్యత అందించడంపై ప్రభుత్వం దృష్టి సారిస్తోంది.
దీనికి అనుగుణంగా, ప్రభుత్వం ఈ క్రింది విధంగా వివిధ చర్యలు చేపట్టింది:
i. 2014 నుండి 2016 సంవత్సరాలలో, భారత ప్రభుత్వం ప్రజలకు డిజిటల్ అక్షరాస్యతను అందించడానికి “నేషనల్ డిజిటల్ లిటరసీ మిషన్ ” మరియు “డిజిటల్ సాక్షరత అభియాన్ ” అనే రెండు పథకాలను 52.50 లక్షల మంది  సంచిత లక్ష్యంతో అమలు చేసింది. గ్రామీణ భారతదేశంతో సహా దేశవ్యాప్తంగా) అర్హత ఉన్న ప్రతి కుటుంబానికి చెందిన వ్యక్తి లక్ష్యంగా దీనిని అమలు చేసింది. ఈ రెండు పథకాల కింద, మొత్తం 53.67 లక్షల మంది లబ్ధిదారులు శిక్షణ పొందారు. వీరిలో 42 శాతం మంది అభ్యర్థులు గ్రామీణ భారతదేశానికి చెందినవారు. ప్రస్తుతం ఈ రెండు పథకాలు ఇప్పుడు మూసివేయబడ్డాయి.
ii. 2017 సంవత్సరంలో దేశవ్యాప్తంగా 6 కోట్ల గ్రామీణ కుటుంబాలను  కవర్ చేయాలనే లక్ష్యంతో గ్రామీణ భారతదేశంలో డిజిటల్ అక్షరాస్యతను ప్రారంభించేందుకు ''ప్రధాన్ మంత్రి గ్రామీణ డిజిటల్ సాక్షరత అభియాన్  '' పేరుతో ప్రభుత్వం ఒక పథకాన్ని ఆమోదం తెలిపింది. ఇప్పటివరకు, మొత్తం 6.62 కోట్ల మంది అభ్యర్థులు ఈ పథకం కింద నమోదు చేసుకున్నారు. 5.68 కోట్ల మంది శిక్షణ పొందారు, వీరిలో 4.22 కోట్ల మంది అభ్యర్థులు దేశవ్యాప్తంగా పి.ఎం.జి.డి.ఐ.ఎస్.హెచ్.ఎ పథకం కింద ధ్రువీకరించబడ్డారు.
ఇన్ఫర్మేషన్ టెక్నాలజీలో బాగా అవగాహన ఉన్న అనేక మంది యువకులు, ప్రతిభావంతులైన యువకులు పంచాయితీ స్థాయిలో గ్రామ స్థాయి వ్యవస్థాపకులు గా ఉమ్మడి సేవా కేంద్రాలను  ఏర్పాటు చేశారు. పి.ఎం.జి.డి.ఐ.ఎస్.హెచ్.ఎ పథకం మార్గదర్శకాల ప్రకారం అర్హత ప్రమాణాలకు అనుగుణంగా ఉండే సీఎస్సీలు, గ్రామీణ ప్రజలకు డిజిటల్ అక్షరాస్యత శిక్షణను అందించడానికి కూడా ఆమోదించబడ్డాయి.
పి.ఎం.జి.డి.ఐ.ఎస్.హెచ్.ఎ. కింద ట్రైనర్ కావడానికి అర్హత ప్రమాణాలను కలిగి ఉన్న యువత డిజిటల్ అక్షరాస్యత శిక్షణను అందించడానికి వీఎల్ఈ లచే నియమించబడ్డారు. అదనంగా, PMGDISHA పథకం కింద శిక్షణ పొందిన లబ్ధిదారులు, వారి కుటుంబ సభ్యులు మరియు స్నేహితులను కూడా డిజిటల్ అక్షరాస్యులుగా మార్చడానికి సహాయం చేస్తున్నారు.
ఈ రోజు రాజ్యసభలో ఒక ప్రశ్నకు ఇచ్చిన లిఖితపూర్వక సమాధానంలో కేంద్ర ఎలక్ట్రానిక్స్ మరియు ఇన్ఫర్మేషన్ టెక్నాలజీ సహాయ మంత్రి శ్రీ రాజీవ్ చంద్రశేఖర్ ఈ సమాచారాన్ని అందించారు.
యువజన వ్యవహారాలు, క్రీడల మంత్రిత్వ శాఖ
ఢిల్లీ వెలుపల మొదటి మిషన్ ఒలింపిక్ సెల్  సమావేశాన్ని నిర్వహించిన క్రీడా మంత్రిత్వ శాఖ
క్రీడలు, యువజన వ్యవహారాల మంత్రిత్వ శాఖ జనవరి 19, 20 తేదీల్లో మొదటి మిషన్ ఒలింపిక్ సెల్  సమావేశాన్ని నిర్వహించింది. ఒడిశాలోని భువనేశ్వర్లో జరుగుతున్న హాకీ ప్రపంచ కప్ సందర్భంగా క్రీడలు, యువజన వ్యవహారాల మంత్రిత్వ శాఖ తొలిసారిగా ఢిల్లీ వెలుపల మిషన్ ఒలింపిక్ సెల్  సమావేశాన్ని నిర్వహించింది.
15 రోజులకు ఒకసారి జరిగే సమావేశంలో మిషన్ ఒలింపిక్ సెల్ సభ్యులు ఒలింపిక్ క్రీడలకు సంబంధించిన వివిధ అంశాలను చర్చించి, టార్గెట్ ఒలింపిక్ పోడియం స్కీమ్  కోసం క్రీడాకారుల ఎంపిక చేస్తారు. ఒడిశాలోని భువనేశ్వర్లో సమావేశం అయిన మిషన్ ఒలింపిక్ సెల్ సభ్యులు భారత పురుషుల హాకీ జట్టు చివరి ఆటను కూడా చూశారు. వేల్స్ జట్టుతో గ్రూప్ స్థాయిలో భారత పురుషుల హాకీ జట్టు పోటీ పడింది.
ఆటను ప్రత్యక్షంగా వీక్షించిన తర్వాత మాట్లాడిన మాజీ భారత లాంగ్ జంపర్ అంజు బాబీ జార్జ్ " ప్రత్యక్షంగా చూసి ఒక పోటీ సమయంలో ఆటగాళ్ల ప్రదర్శనను చూసేందుకు మంచి అవకాశం లభించింది. దీనివల్ల ఆటగాళ్ల ప్రతిభను సరిగ్గా అంచనా వేయడానికి అవకాశం కలిగింది. తదుపరి సమావేశంలో ఆటగాళ్ల ప్రదర్శనను పరిగణనలోకి తీసుకుని లోపాలు గుర్తించి మరింత మెరుగైన పద్ధతిలో అంచనా వేయడానికి వీలవుతుంది. ఇది ఒక గొప్ప అవకాశం. అవకాశం దొరికినప్పుడల్లా హాకీ మాత్రమే కాకుండా ఇతర క్రీడలతో పాటు మరెన్నో మ్యాచ్లను చూడాలనుకుంటున్నాను." అన్నారు.
భారత పురుషులు, మహిళల హాకీ జట్లు మాత్రమే క్రీడలు, యువజన వ్యవహారాల మంత్రిత్వ శాఖ అమలు చేస్తున్న టాప్స్ పథకం కింద నిధులు పొందుతున్నాయి.శిక్షణ మరియు పోటీల కోసం స్పోర్ట్స్ అథారిటీ ఆఫ్ ఇండియా రూపొందించి అమలు చేస్తున్న వార్షిక క్యాలెండర్ పథకం కింద 24 కోట్ల రూపాయలు రెండు జట్లకు విడుదల అవుతున్నాయి. .
ఆటగాళ్లకు ముఖ్యంగా హాకీ జట్టుకు టాప్స్ పథకం ప్రయోజనం కలిగిస్తుందని భారత హాకీ జట్టు మాజీ కెప్టెన్ విరెన్ రస్కిన్హా అన్నారు. "గత కొన్ని సంవత్సరాలుగా మిషన్ ఒలింపిక్ సెల్, టాప్స్ పథకం భారత క్రీడాకారులు , హాకీ జట్లకు సహకారం అందిస్తున్నాయి. దీనివల్ల ఆశించిన ఫలితాలు కలుగుతున్నాయి. క్రీడాకారులు ముఖ్యంగా పురుషుల హాకీ జట్టు రాణిస్తోంది. 41 సంవత్సరాల తర్వాత భారత జట్టు ఒలింపిక్ పతకాన్ని సాధించింది. ఒలింపిక్ పతకం సాధించిన ఉత్సాహంతో ప్రపంచ కప్ సాధించడానికి కృషి చేస్తోంది. జట్టుకు సహకారం కొనసాగించాలి." అని విరెన్ రస్కిన్హా అన్నారు
దేశం వివిధ ప్రాంతాలకు చెందిన వారు మిషన్ ఒలింపిక్ సెల్ సభ్యులుగా వ్యవహరిస్తున్నారు. సాధారణంగా టాప్స్ తదితర అంశాలను చర్చించడానికి మిషన్ ఒలింపిక్ సెల్ సమావేశం ఢిల్లీలో జరుగుతుంది. కోవిడ్-19 ప్రభావం ఎక్కువగా ఉన్న సమయంలో మిషన్ ఒలింపిక్ సెల్ సమావేశాలు వర్చువల్ విధానంలో జరిగాయి. ఆలస్యం కారణంగా క్రీడాకారులు ఇబ్బందులు ఎదుర్కోకుండా చూడడానికి సమావేశాలు వర్చువల్ విధానంలో జరిగాయి. లాక్ డౌన్ తర్వాత హైబ్రిడ్ విధానంలో సమావేశాలు జరుగుతున్నాయి. నెలలో ఒక సమావేశాన్ని వర్చువల్ విధానంలో రెండో సమావేశాన్ని బౌతికంగా నిర్వహిస్తున్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పాలనపై సెక్టోరల్ నిపుణులతో రేపు డిఎఆర్ పిజి విజన్ India@2047 సమావేశానికి అధ్యక్షత వహించనున్న కేంద్ర మంత్రి డాక్టర్ జితేంద్ర సింగ్
ఇ-గవర్నెన్స్ ఉపయోగించి పౌరులు ,ప్రభుత్వాన్ని దగ్గరగా తీసుకురావడం పై దృష్టి కేంద్రీకరించనున్న చర్చలు
సమావేశం లో
ఈ దశాబ్దానికి సంబంధించిన దీర్ఘకాలిక లక్ష్యాలు , సంబంధిత ఫలితాలను కాలవ్యవధులు , మైలురాళ్లతో గుర్తించడానికి భారత ప్రభుత్వ మంత్రిత్వ శాఖలు/ అన్ని విభాగాలు విజన్ India@2047 కోసం ఒక పత్రాన్ని రూపొందించాలని ప్రధాన మంత్రి ఆదేశించారు. పరిపాలనపై విజన్ India@2047 సాధించడానికి అవసరమైన నిర్మాణాత్మక ,సంస్థాగత సంస్కరణలను సూచించడానికి, డిఎఆర్ పిజి జనవరి 15, 2022 న సెక్టోరల్ నిపుణులు, విద్యావేత్తలు, శాస్త్రీయ సమాజంతో ఒక సమావేశాన్ని ఏర్పాటు చేసింది. సైన్స్ అండ్ టెక్నాలజీ శాఖ సహాయ మంత్రి, ప్రధానమంత్రి కార్యాలయం , సిబ్బంది, ప్రజా ఫిర్యాదులు, పెన్షన్ ల శాఖ సహాయ మంత్రి డాక్టర్ జితేంద్ర సింగ్ పరిపాలన సమస్యలపై సెక్టోరల్ నిపుణులతో జరిగే ఈ తొలి సమావేశానికి అధ్యక్షత
వహిస్తారు.
కేంద్ర సచివాలయం లో నిర్ణయాలు తీసుకోవడంలో సమర్థతను మెరుగుపరచడం, పెండింగ్ తగ్గించడం, మంత్రిత్వ శాఖలు/ విభాగాల పనితీరును హేతుబద్ధం చేయడం, ప్రజా సేవలో నైతికత, పారదర్శకత , జవాబుదారీతనం, సమర్థవంతమైన కార్యనిర్వాహక సంస్థల సృష్టి, ప్రభుత్వంలో సంస్కరణల ప్రధాన సూత్రాలు, రాష్ట్రాల్లో బెంచ్ మార్కింగ్ పాలన, 21వ శతాబ్దపు పాలనలో నిర్వహణ విధానాలు, పౌర కేంద్రిత పాలన, రాష్ట్ర సెక్రటేరియట్ లు, జిల్లా కలెక్టరేట్ల లో సంస్కరణలు, , పాలనలో సాంకేతిక పరిజ్ఞానాన్ని ఉపయోగించడం,
ఎక్స్ లెన్స్ సంస్థల శఏర్పాటు పై సమావేశం లో చర్చిస్తారు.
మాజీ క్యాబినెట్ కార్యదర్శులు, డిఒపిటి మాజీ కార్యదర్శులు, ఎంపిక చేసిన ఐఐటిలు , ఐఐఎం, ఎ ఎస్ సి ఐ, కెపాసిటీ బిల్డింగ్ కమిషన్ డైరెక్టర్లు చర్చల్లో పాల్గొంటారు. కార్యదర్శి డిఎఆర్ పిజి వి.శ్రీనివాస్, డైరెక్టర్ జనరల్ ఐఐపిఎ డాక్టర్ ఎస్.ఎన్.త్రిపాఠి ఈ సమావేశానికి హాజరు కానున్నారు.
సెక్టోరల్ నిపుణులతో సంప్రదింపుల సమావేశాల తరువాత, డిఎఆర్ పిజి విజన్ India@2047 ను రూపొందిస్తారు.
వ్యవసాయ మంత్రిత్వ శాఖ
పూర్తిస్థాయిలో పప్పుధాన్యాలు, నూనె గింజలు, గోధుమల సేకరణ రూ.2,682 కోట్ల విలువైన పప్పుధాన్యాలు, నూనె గింజల సేకరణ
3.25 లక్షల మంది రైతులకు లబ్ధి
వేసవి పంటల సాగు విస్తీర్ణంలో గణనీయమైన పెరుగుదల
2020-21 రబీ సీజన్ కింద మే 2, 2020 వరకు, 2,61,565 మెట్రిక్ టన్నుల పప్పుధాన్యాలు, 3,17,473 మెట్రిక్ టన్నుల నూనె గింజలను కనీస మద్దతు ధరతో కేంద్ర ప్రభుత్వం సేకరించింది. వీటి విలువ రూ.2,682 కోట్లు. దీనివల్ల 3,25,565 మంది రైతులకు లబ్ధి చేకూరింది. ఈ పరిమాణంలో.. 14,859 మెట్రిక్ టన్నుల పప్పులు, 6706 మెట్రిక్ టన్నుల నూనె గింజలను మధ్యప్రదేశ్, మహారాష్ట్ర, కర్ణాటక, రాజస్థాన్, ఉత్తరప్రదేశ్, హర్యానా రాష్ట్రాల నుంచి తీసుకున్నారు. 2020 మే 1, 2 తేదీల్లో ఈ సేకరణ జరిగింది. ఇదికాక, 2020-21 రబీ మార్కెటింగ్ సీజన్లో మొత్తం 1,87,97,767 మెట్రిక్ టన్నుల గోధుమలు భారత ఆహార సంస్థ కి వచ్చాయి. ఇందులో 1,81,36,180 మెట్రిక్ టన్నులను కొనుగోలు చేశారు.
ఈ ఏడాది వేసవి పంటల సాగు విస్తీర్ణం పెరిగింది. ఆ వివరాలు:
బియ్యం: ఈ ఏడాది సుమారు 34.80 లక్షల హెక్టార్ల విస్తీర్ణంలో వేసంగి వరిధాన్యం సాగయింది. గతేడాది ఇదే కాలంలో ఇది 25.26 లక్షల హెక్టార్లుగా ఉంది.
పప్పుధాన్యాలు: ఈ ఏడాది 8.77 లక్షల హెక్టార్ల విస్తీర్ణంలో సాగవగా, గత సంవత్సరం ఇదే సమయంలో సాగు విస్తీర్ణం 5.44 లక్షల హెక్టార్లు.
తృణధాన్యాలు: ఈ ఏడాది 9.12 లక్షల హెక్టార్ల విస్తీర్ణంలో తృణధాన్యాలను పండించారు. గతేడాది ఇదేకాలంలో ఈ విస్తీర్ణం 5.49 లక్షల హెక్టార్లు.
నూనె గింజలు: నూనె గింజలను సుమారు 8.87 లక్షల హెక్టార్ల విస్తీర్ణంలో ఈ ఏడాది సాగు చేశారు. గత సంవత్సరం ఇదేకాలంలో 7.00 లక్షల హెక్టార్లలో పండించారు.
ఈ లాక్డౌన్ కాలంలో, రైతులకు సాయంతోపాటు వ్యవసాయ కార్యకలాపాలను సులభతరం చేయడానికి భారత ప్రభుత్వ వ్యవసాయ సహకార, రైతు సంక్షేమ విభాగం అనేక చర్యలు తీసుకుంటోంది. లాక్డౌన్ సమయమైన 24.3.2020 నుంచి ఇప్పటివరకు, ప్రధాన్ మంత్రి కిసాన్ సమ్మాన్ నిధి  పథకం కింద రూ.18,134 కోట్లను విడుదల చేశారు. దీనివల్ల దాదాపు 9.06 కోట్ల రైతు కుటుంబాలకు లబ్ధి చేకూరింది.
(Visitor Counter : 392
ఉప రాష్ట్రపతి సచివాలయం
విద్య, వైద్యం, వ్యవసాయంలో ప్రజాకేంద్రిత కృత్రిమమేధ వినియోగం పెరగాలి: ఉపరాష్ట్రపతి
- ప్రజాసేవలకు సంబంధించిన అంశాల్లో విశ్వవిద్యాలయాలు, స్థానిక ప్రభుత్వాలతో కలిసి పనిచేయాలి
- నూతనకల్పనలే అభివృద్ధి మంత్రాలు కావాలని ఉపరాష్ట్రపతి శ్రీ ముప్పవరపు వెంకయ్యనాయుడు ఆకాంక్ష
- ఐఐటీల వంటి ఉన్నతవిద్యాసంస్థలు సృజనాత్మకత కేంద్రాలుగా నిలవాలని సూచన
- యువత రాజకీయాల్లోకి రావాలి.. తద్వారా ఈ రంగంలో గణనీయమైన మార్పులో భాగస్వాములు కావాలి
- ఐఐటీ జోధ్పూర్లోని జోధ్పూర్ సిటీ నాలెడ్జ్ అండ్ ఇన్నొవేషన్ సెంటర్ను సందర్శించిన ఉపరాష్ట్రపతి
- ఫ్యాబ్ ల్యాబ్ ఫర్ ఆర్టిఫిషియల్ ఇంటెలిజెన్స్ ఆఫ్ థింగ్స్  సిస్టమ్స్ భవనానికి శంకుస్థాపన
కృత్రిమ మేధ  వంటి విప్లవాత్మక సాంకేతిక సంస్కరణల సామర్థ్యం ద్వారా కలిగే లాభాలను ప్రజలకు అందించి వారి జీవితాల నాణ్యతను పెంచాల్సిన అవసరం ఉందని భారత ఉపరాష్ట్రపతి శ్రీ ముప్పవరపు వెంకయ్యనాయుడు పేర్కొన్నారు. ఈ దిశగా విద్య, వైద్యం, వ్యవసాయం తదితర రంగాల్లో సానుకూల మార్పులు తీసుకొచ్చేందుకు ప్రజాకేంద్రిత కృత్రిమమేధ వినియోగాన్ని పెంచేందుకు విశ్వవిద్యాలయాలు, పరిశోధన కేంద్రాలు, శాస్త్రవేత్తలు ముందుకు రావాలని ఆయన సూచించారు.
మంగళవారం జోధ్పూర్ ఐఐటీలోని జోధ్పూర్ సిటీ నాలెడ్జ్ అండ్ ఇన్నొవేషన్ సెంటర్ను సందర్శించిన ఉపరాష్ట్రపతి అనంతరం ఫ్యాబ్రికేషన్ లాబొరేటరీ ఫర్ ఆర్టిఫిషియల్ ఇంటెలిజెన్స్ ఆఫ్ థింగ్స్  కేంద్రానికి శంకుస్థాపన చేశారు. అనంతరం ఆయన ప్రసంగిస్తూ.. కృత్రిమమేధ, ఏఐఓటీ కారణంగా గత దశాబ్దంలో ప్రపంచ ఆర్థిక వ్యవస్థలో విప్లవాత్మక మార్పులు వచ్చాయని.. దీన్ని మరింత ముందుకు తీసుకెళ్లాల్సిన అవసరం ఉందని ఆయన సూచించారు. శాస్త్ర, సాంకేతిక పరిశోధనల అంతిమలక్ష్యం.. ప్రజల జీవితాలను సౌకర్యవంతం చేయడమే కావాలని ఆయన సూచించారు.
పరిపాలనలో కృత్రిమమేధ ద్వారా కలిగే మార్పులను ఉదహరిస్తూ.. ప్రజలకు సేవలందించడంలో ఏఐ పాత్ర కీలకంగా మారిందన్నారు. జన్-ధన్ ఖాతాల్లోకి ప్రత్యక్ష నగదు బదిలీ ని ఉదహరిస్తూ.. ఈ ప్రక్రియ ద్వారా నిధుల పంపణీలోని లీకేజీలను అరికట్టిన విషయాన్ని గుర్తుచేశారు. ప్రజలు దోపిడీకి గురికాకుండా ప్రభుత్వాలు సాంకేతికతను సద్వినియోగం చేసుకోవాలన్నారు. ఈ దిశగా రాష్ట్ర ప్రభుత్వాలతో కలిసి పనిచేసేందుకు విశ్వవిద్యాలయాలు, ఐఐటీల వంటి ఉన్నత విద్యాసంస్థలు చొరవతీసుకోవాలన్నారు. నూతన కల్పనల ద్వారానే అభివృద్ధికి బాటలు పడతాయని ఆయన సూచించారు.
ఇటీవల దేశవ్యాప్తంగా వివిధ ప్రాంతాల్లోని 14 ఇంజనీరింగ్ కళాశాలలు ప్రాంతీయ భాషల్లో వృత్తివిద్యలను బోధించేందుకు నిర్ణయించుకోవడం శుభపరిణామమన్న ఉపరాష్ట్రపతి.. ఈ దిశగా కృత్రిమమేధ ద్వారా అనువాద వ్యవస్థను ఏర్పర్చుకుని ఆంగ్లం నుంచి ఇతర భారతీయ భాషల్లోకి తర్జుమా చేసుకునే వ్యవస్థను మరింతగా ప్రోత్సహించాల్సిన అవసరం ఉందన్నారు.
యువత సేవాభావాన్ని అలవర్చుకోవాలని, రాజకీయాల్లోకి రావాలని ఈ సందర్భంగా ఉపరాష్ట్రపతి సూచించారు. యువశక్తికి సిద్ధాంతం, కాలుష్యం కాని ఆలోచనలు తోడైతే భారత రాజకీయాల్లో గణనీయమైన మార్పులు సాధ్యమని ఈ దిశగా యువత ఆలోచించాలన్నారు. దీనికితోడుగా ఆరోగ్యవంతమైన జీవన విధానాన్ని యువత అలవర్చుకోవాలని ఆయన సూచించారు.
ఈ కార్యక్రమంలో రాజస్థాన్ గవర్నర్ శ్రీ కల్రాజ్ మిశ్రా, రాజస్థాన్ రాష్ట్ర మంత్రి శ్రీ బీడీ కల్లా, రాజ్యసభ సభ్యుడు శ్రీ రాజేంద్ర గెహ్లోత్, ఐఐటీ జోధ్పూర్ డైరెక్టర్ ప్రొఫెసర్ శంతను చౌదరి, డిప్యూటీ డైరెక్టర్ ప్రొఫెసర్ సంపత్ రాజ్ వదేరా, అధ్యాపక సిబ్బంది, విద్యార్థులు తదితరులు పాల్గొన్నారు.
మానవ వనరుల అభివృద్ధి మంత్రిత్వ శాఖ
2021 నవంబర్ 12 న దేశవ్యాప్తంగా నిర్వహించనున్న నేషనల్ అచీవ్మెంట్ సర్వే 
దేశంలో మూడు, ఐదు, ఎనిమిది, పది తరగతుల విద్యార్ధుల అభ్యసన , అంతరాలను నిర్ధారించడానికి మూడు సంవత్సరాల కాలానికి భారత ప్రభుత్వం నేషనల్ అచీవ్ మెంట్ సర్వే ను అమలు చేస్తున్నది. గతంలో చివరి సారిగా నేషనల్ అచీవ్మెంట్ సర్వేను ప్రభుత్వం 2017 నవంబర్ 13న మూడు , ఐదు, ఎనిమిదో తరగతులకు నిర్వహించింది.
తదుపరి విడత ఎన్ ఎ ఎస్ ను 2021 నవంబర్ 12న దేశవ్యాప్తంగా నిర్వహించనున్నారు.కోవిడ్ మహమ్మారి సమయంలో విద్యార్ధుల అభ్యసన సామర్ధ్యాలు, నూతన అభ్యసన పోకడలు వంటి వాటిని అంచనా వేయడానికి , తద్వారా అవసరమైన దిద్దుబాటు చర్యలకు ఇది ఉపకరిస్తుంది. పాఠశాలల శాంప్లింగ్, టెస్ట్ ఐటమ్ల ఖరారు, ఉపకరణాల అభివృద్ధి, పరీక్ష వంటి వాటిని ఎన్.సి.ఇ.ఆర్.టి రూపొందిస్తుంది. అయతే ఎంపిక చేసిన పాఠశాలల్లో పరీక్ష నిర్వహణను సిబిఎస్సి ఆయా రాష్ట్రాలు, కేంద్రపాలిత ప్రాంతాల సహకారంతో చేపడుతుంది. ఎన్ ఎ ఎస్ 2021 కింద మొత్తం పాఠశాలలు అంటే ప్రభుత్వ పాఠశాలలు , ప్రభుత్వ ఎయిడెడ్ పాఠశాలలు, ప్రైవేటు పాఠశాలలకు వర్తిస్తుంది.
ఎన్.ఎ.ఎస్ 2021 కింద దేశంలో 36 రాష్ట్రాలు, కేంద్రపాలిత ప్రాంతాలు 733 జిల్లాలకు చెందిన 1.23 లక్షల పాఠశాలలలో ఈ సర్వే నిర్వహిస్తారు. ఎన్ ఎ ఎస్ను భాష, గణిత శాస్త్రం,ఇవిఎస్ లను మూడు , ఐదు తరగతుల వారికి, భాష, గణితం, సైన్సు , సోషల్ లలో 8 వతరగతి వారికి , భాష, గణితం, సైన్సు , సోషల్, ఇంగ్లీషు లలో పదవతరగతి వారిక అభ్యసన సామర్ధ్యాలపై పరీక్ష నిర్వహిస్తారు. అస్సామీ, బెంగాలీ, ఇంగ్లీషు, గుజరాతి, హింది, కన్నడ, మలయాళం, మణిపురి, మరాఠి, మిజో, ఒడియా, పంజాబి, తమిళ్ తెలుగు, ఉర్దూ, బోడో, గరో, ఖాసి, కొంకణి, నేపాలి, భుతియా, లెప్చా భాషలలో ఈ పరీక్ష నిర్వహిస్తారు.
సర్వేని నిష్పాక్షికంగా, సజావుగా నిర్వహించడానిఇక 1,82,488 ఫీల్డ్ ఇన్వెస్టిగేటర్లు, 1,23,,729 మంది పరిశీలకులను, 733 మంది జిల్లా స్థాయి కో ఆర్డినేటర్లను, జిల్లా నోడల్ అధికారులను వేరుగా నియమించారు. అలాగే 36 మంది రాష్ట్ర నోడల్ అధికారులను ఒక్కో రాష్ట్రం, కేంద్ర పాలిత ప్రాంతానికి నియమించారు.సర్వే సజావుగా జరిగేలా చూడడానిఇక 1500 మంది బోర్డు ప్రతినిధులను నియమించారు. వీరందరికీ వారు నిర్వహించాల్సిన పాత్ర, విధులపై ప్రత్యేక శిక్షణ ఇచ్చారు.
సిబిఎస్ ఇ ఛైర్మన్ అధ్యక్షతన ఎన్ ఎ ఎస్ నిర్వహణకు నేషనల్ స్టీరింగ్ కమిటీని ఏర్పాటు చేశారు. ఎన్ ఎ ఎస్ 2021ను సజావుగా నిర్వహించేందుకు  పోర్టల్ను ఏర్పాటు చేశారు. ఎన్ ఎ ఎస్ 2021 కు సంబంధించి జిల్లా , రాష్ట్ర స్థాయి రిపోర్ట్ కార్డులను ఎలిమెంటరీ, సెకండరీ స్థాయిలో విడుదల చేసి వాటిని ప్రజలకు అందుబాటులో ఉంచుతారు.
నైపుణ్యాభివృద్ధి మంత్రిత్వ శాఖ
రేపు జె&కెలో పర్యటించనున్న ఎంఒఎస్ రాజీవ్ చంద్రశేఖర్
రాష్ట్ర ప్రభుత్వ అధికారులు, విద్యార్ధులు, ఇతర భాగస్వాములతో నైపుణ్యాలు, ఆవిష్కరణ, వ్యవస్థాపకతలో కార్యక్రమాలను విస్త్రతం చేసేందుకుచర్చలు నిర్వహించనున్న సహాయ మంత్రి
నైపుణ్యాలు, ఆవిష్కరణ, వ్యవస్థాపకత వంటి రంగాలలో కార్యక్రమాలను విస్త్రతం చేసేందుకు కేంద్ర వ్యవస్థాపకత, నైపుణ్యాల అభివృద్ధి, ఎలక్ట్రానిక్స్, ఐటి శాఖ సహాయ మంత్రి శ్రీ రాజీవ్ చంద్రశేఖర్ రేపటి నుంచి జరుపనున్న రెండు రోజుల జమ్ము కాశ్మీర్ పర్యటన సందర్భంగా రాష్ట్ర ప్రభుత్వ అధికారులు, విద్యార్ధులు, ఇతర భాగస్వాములతో సంభాషణలు, చర్చలు నిర్వహించనున్నారు.
ముమ్కిన్, తేజస్వని పథకాలు, ఉజ్జ్వల, ఆప్ కీ జమీన్, ఆప్ కి నగరానీ పథకాలు తదితర పథకాల కీలక లబ్ధిదారులతో శ్రీ రాజీవ్ చంద్రశేఖర్ సమావేశం అయ్యి, రామ్బన్లో వారికి హామీ ఇచ్చిన వాటటిలో అనేకమైన వాటిని అందచేయనున్నారు. ఆయన దివ్యాంగ లబ్ధిదారులకు మోటరైజ్డ్ ట్రైసికిల్స్ / స్కూటీలు పంచనున్నారు.
అనంతరం ఆయన చందర్కోటెలోని ప్రభుత్వ పాలిటెక్నిక్ కళాశాలకు వెళ్ళి విద్యార్ధులు, సిబ్బందితో ముచ్చటించి, తమ ఉత్పత్తులను ప్రదర్శించేందుకు వారు ఏర్పాటు చేసిన స్టాళ్ళను సందర్శించనున్నారు. నైపుణ్యాలు కలిగిన యువతకు వివిధ కంపెనీలలో ఉపాధినిచ్చేందుకు జాబ్ మేళాను కూడా మంత్రి ప్రారంభించనున్నారు. తదనంతరం, ఆయన వివిధ ప్రాజెక్టులకు  పునాదిరాయిని దృశ్యమాధ్యం ద్వారా వేయనున్నారు.
మంత్రి రామబన్ జిల్లా అభివృద్ధి మండలి  చైర్పర్సన్తోనూ, జిల్లా కమిషనర్తోనూ చర్చలు నిర్వహించనున్నారు.
తర్వాత శ్రీ చంద్రశేఖర్ పట్నిటాప్కు బయలుదేరి అక్కడ పంచాయతీ రాజ్ సంస్థల ప్రతినిధులతోనే కాక హోటల్ యజమానులు, యువత, టూరిజం క్లబ్బుల సభ్యులతో ముచ్చటించనున్నారు. ఆయన అక్కడ పారిశుద్ధ్య కార్యక్రమాన్ని కూడా ప్రారంభించనున్నారు.
జమ్ములో మంత్రి రీజినల్ డైరెక్టొరేట్ ఆఫ్ స్కిల్ డెవలప్మెంట్ అండ్ ఎంట్రప్రెన్యూర్షిప్ లొ శిక్షణ పొందుతున్నవారు, అధికారులను కలిసి, అందుబాటులో ఉన్న వనరులను, స్థానిక యువత ఆకాంక్షలను దృష్టిలో పెట్టుకొని జిల్లాలలో వృత్తినైపుణ్యాలు పెంచే కృషి గురించి చర్చించనున్నారు.
సమాచార, ప్రసార మంత్రిత్వ శాఖ
కర్ణాటకలో రెండు రోజులపాటు కేంద్ర సమాచార, ప్రసారాల శాఖ సహాయ మంత్రి శ్రీ ఎల్.మురుగన్ పర్యటన
ఇవాళ రాష్ట్రానికి చేరుకుని, ఆదివారం అనేక కార్యక్రమాల్లో పాల్గొననున్న కేంద్ర మంత్రి
75 వసంతాల స్వాతంత్ర్య వేడుకలు 'ఆజాది కా అమృత్ మహోత్సవ్'లో భాగంగా; కేంద్ర సమాచార, ప్రసారాల శాఖ సహాయ మంత్రి శ్రీ ఎల్.మురుగన్ కర్ణాటకలో పర్యటిస్తున్నారు. ఆదివారం మధ్యాహ్నం, మైసూరు 'ఆల్ ఇండియా రేడియో'  ప్రాంగణంలోని రీజినల్ ఔట్రీచ్ బ్యూరో కార్యాలయంలో ఛాయాచిత్ర ప్రదర్శనను మంత్రి ప్రారంభిస్తారు. ఈ ఛాయాచిత్ర ప్రదర్శన 3 రోజులపాటు జరుగుతుంది.
దీని తర్వాత, ఎయిర్ కార్యాలయంలో ఏర్పాటు చేసిన సంగీత విధ్వాంసుల ఛాయాచిత్ర ప్రదర్శన 'నాదాలయ'ను సందర్శిస్తారు.
ఆదివారం ఉదయం ఎయిర్ కార్యాలయానికి వెళ్లడానికి ముందు, సుత్తూరు మఠం స్థాపకుడు జగద్గురు డాక్టర్ శివరాత్రి రాజేంద్ర మహాస్వామిజీ 106వ జయంతి వేడుకల్లో పాల్గొంటారు. ఆ తర్వాత మైసూరులోని 'జేఎస్ఎస్ కాలేజ్ ఆఫ్ ఆర్ట్స్, కామర్స్, సైన్స్'లో కమ్యూనిటీ రేడియో స్టేషన్ను ప్రారంభిస్తారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పి.ఎం. స్వనిధి పథకం కింద 5 లక్షలకు పైగా దరఖాస్తులు వచ్చాయి
ఈ పథకం కింద ఒక లక్ష కు పైగా రుణాలను మంజూరు చేశారు.
ప్రధానమంత్రి వీధి విక్రేతల ఆత్మ నిర్భర్ నిధి  పథకం 2020 జులై, 2వ తేదీన ప్రారంభమైన నాటి నుండి 41 రోజుల్లో రికార్డు సంఖ్యలో 5 లక్షలకు పైగా దరఖాస్తుల అందాయి. వాటిలో రికార్డు సంఖ్యలో లక్ష మందికి పైగా లబ్ధిదారులకు రుణాలు మంజూరు చేయడం జరిగింది. కోవిడ్-19 లాక్ డౌన్ తర్వాత తమ వ్యాపారాలను తిరిగి ప్రారంభించడానికి సరసమైన వర్కింగ్ క్యాపిటల్ రుణాల లభ్యత కోసం చూస్తున్న వీధి విక్రేతలలో పి.ఎమ్-స్వనిధి పథకం గణనీయమైన ఉత్సాహాన్ని సృష్టించింది.
‘ఆత్మ నిర్భర్ భారత్ అభియాన్’ ఆధ్వర్యంలో పి.ఎం-స్వనిధి పథకాన్ని కేంద్ర గృహనిర్మాణం, పట్టణ వ్యవహారాల మంత్రిత్వ శాఖ ప్రారంభించింది. కోవిడ్-19 లాక్ డౌన్ తర్వాత వారి వ్యాపారాలను తిరిగి ప్రారంభించడానికి వీలుగా పట్టణ పరిసర ప్రాంతాలు / గ్రామీణ ప్రాంతాల వారితో సహా పట్టణ ప్రాంతాలలో సుమారు 50 లక్షల మంది వీధి విక్రేతలకు ఒక సంవత్సర కాలంలో, ఒక్కొక్కరికీ 10,000 రూపాయల వరకు భాగస్వామ్య ఉచిత వర్కింగ్ క్యాపిటల్ రుణాలను అందుబాటులోకి తీసుకురావడం దీని లక్ష్యం. క్రమం తప్పకుండా ఋణాలు తిరిగి చెల్లించిన వారికి 7 శాతం వడ్డీ రాయితీ తో పాటు, నిర్ణీత డిజిటల్ లావాదేవీలను చేపట్టినవారికి సంవత్సరానికి 1,200 రూపాయల మేర క్యాష్ బ్యాక్ రూపంలో ప్రోత్సాహకాలతో పాటు తిరిగి రుణాలు పొందడానికి అర్హత లభిస్తుంది.
షెడ్యూల్డ్ వాణిజ్య బ్యాంకులకు అదనంగా రుణాలు ఇచ్చే సంస్థలుగా నాన్-బ్యాంకింగ్ ఆర్ధిక సంస్థలు  తో పాటు, ప్రభుత్వ, ప్రైవేట్, ప్రాంతీయ గ్రామీణ బ్యాంకులు, సహకార బ్యాంకులు, స్వయం సహాయక బ్యాంకులు మొదలైనవాటితో సహా సూక్ష్మ-ఆర్ధిక సంస్థలు  లను నిమగ్నం చేయడం ద్వారా ఈ 'నానో-వ్యవస్థాపకులు' యొక్క 'ఇంటి ముంగిటకు బ్యాంకులు' తీసుకురావాలని పి.ఎమ్-స్వనిధి పథకం సంకల్పించింది. అధికారిక పట్టణ ఆర్థిక వ్యవస్థలో భాగం కావడానికి విక్రేతల క్రెడిట్ ప్రొఫైల్ను రూపొందించడానికి డిజిటల్ చెల్లింపు వేదికలపై విక్రేతల బోర్డింగ్ చాలా ముఖ్యమైన భాగం.
స్మాల్ ఇండస్ట్రీస్ డెవలప్మెంట్ బ్యాంక్ ఆఫ్ ఇండియా  ఈ పథకానికి అమలు భాగస్వామి. వీధి విక్రేతలకు రుణాలు ఇవ్వడాన్ని ప్రోత్సహించడానికి క్రెడిట్ అండ్ గ్యారెంటీ ఫండ్ ట్రస్ట్ ఫర్ మైక్రో అండ్ స్మాల్ ఎంటర్ప్రైజెస్  ద్వారా ఈ రుణ సంస్థలకు పోర్ట్ఫోలియో ప్రాతిపదికన గ్రేడెడ్ గ్యారెంటీ కవర్ అందించబడుతుంది.
వీధి విక్రేతలు ఎక్కువగా తమ వ్యాపారాలను చాలా తక్కువ లాభంతో నిర్వహిస్తారు. ఈ పథకం కింద అందజేసే మైక్రో-క్రెడిట్ మద్దతు అటువంటి అమ్మకందారులకు పెద్ద ఉపశమనం కలిగించడంతోపాటు, ఆర్థికంగా బలపడడానికి కూడా సహాయపడుతుంది. కనీస ప్రభుత్వం మరియు గరిష్ట పాలన లక్ష్యంతో సమాజంలోని ఈ విభాగానికి దాని పరిధిని మరియు ప్రయోజనాలను విస్తరించడంతో పాటు ఈ పథకాన్ని మరింతగా ఉపయోగించుకునేందుకు వీలుగా ఏకీకృత ఐ.టి. వేదిక , వెబ్ పోర్టల్ మరియు మొబైల్ యాప్ ను అందుబాటులో ఉంచడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 151.94 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 7,23,619
మొత్తం కేసుల్లో క్రియాశీల కేసులు 2.03%
ప్రస్తుత రికవరీ రేటు 96.62%
గత 24 గంటల్లో 46,569 మంది కోలుకున్నారు. దీంతో, కోలుకున్నవారి మొత్తం సంఖ్య 3,45,00,172 కు పెరిగింది.
గత 24 గంటల్లో 1,79,723 కొత్త కేసులు నమోదయ్యాయి.
రోజువారీ పాజిటివిటీ రేటు 13.29%
వారపు పాజిటివిటీ రేటు 7.92%
ఇప్పటివరకు 69.16 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
1,216
|
|
454
|
|
2
|
|
రాజస్థాన్
|
|
529
|
|
305
|
|
3
|
|
దిల్లీ
|
|
513
|
|
57
|
|
4
|
|
కర్ణాటక
|
|
441
|
|
26
|
|
5
|
|
కేరళ
|
|
333
|
|
93
|
|
6
|
|
గుజరాత్
|
|
236
|
|
186
|
|
7
|
|
తమిళనాడు
|
|
185
|
|
185
|
|
8
|
|
హరియాణా
|
|
123
|
|
92
|
|
9
|
|
తెలంగాణ
|
|
123
|
|
47
|
|
10
|
|
ఉత్తరప్రదేశ్
|
|
113
|
|
6
|
|
11
|
|
ఒడిశా
|
|
74
|
|
8
|
|
12
|
|
ఆంధ్రప్రదేశ్
|
|
28
|
|
9
|
|
13
|
|
పంజాబ్
|
|
27
|
|
16
|
|
14
|
|
పశ్చిమబంగాల్
|
|
27
|
|
10
|
|
15
|
|
గోవా
|
|
19
|
|
19
|
|
16
|
|
మధ్యప్రదేశ్
|
|
10
|
|
10
|
|
17
|
|
అసోం
|
|
9
|
|
9
|
|
18
|
|
ఉత్తరాఖండ్
|
|
8
|
|
5
|
|
19
|
|
మేఘాలయ
|
|
4
|
|
3
|
|
20
|
|
అండమాన్&నికోబార్ దీవులు
|
|
3
|
|
0
|
|
21
|
|
చండీఘర్
|
|
3
|
|
3
|
|
22
|
|
జమ్ము&కశ్మీర్
|
|
3
|
|
3
|
|
23
|
|
పుదుచ్చేరి
|
|
2
|
|
2
|
|
24
|
|
చత్తీస్గఢ్
|
|
1
|
|
1
|
|
25
|
|
హిమాచల్ప్రదేశ్
|
|
1
|
|
1
|
|
26
|
|
లద్దాఖ్
|
|
1
|
|
1
|
|
27
|
|
మణిపూర్
|
|
1
|
|
1
|
||
|
మొత్తం
|
|
4,033
|
|
1,552
ఈశాన్య ప్రాంత అభివృద్ధి మంత్రిత్వ శాఖ
భారత్-రష్యా స్నేహపూర్వక కారు ర్యాలీ-2021ని జెండా ఊపి ప్రారంభించిన కేంద్ర మంత్రి డా.జితేంద్ర సింగ్
భారత్-రష్యా స్నేహపూర్వక కారు ర్యాలీ-2021ని ఈశాన్య ప్రాంత అభివృద్ధి శాఖ సహాయ మంత్రి  డా.జితేంద్ర సింగ్ జెండా ఊపి ప్రారంభించారు. 'అంతర్జాతీయ స్నేహపూర్వక కారు ర్యాలీ సంఘం'  ఈ కార్యక్రమాన్ని నిర్వహిస్తోంది. ఈ నెల 18,19, 20 తేదీల్లో రష్యాలో ర్యాలీ జరుగుతుంది. ఇది ఐఎఫ్సీఆర్ఏ ఐదో విడత కార్యక్రమం. ఐఎఫ్సీఆర్ఏ ఇండియా తరపున ఈశాన్య ప్రాంతం నుంచి 14 మంది ర్యాలీలో పాల్గొంటున్నారు.
రష్యాను భారత్కు నమ్మకమైన భాగస్వామిగా అభివర్ణించిన కేంద్ర మంత్రి, ఉమ్మడి క్రీడా కార్యక్రమాలు రెండు దేశాల స్నేహాన్ని మరింత గట్టిపరుస్తాయని అన్నారు. ప్రధాని శ్రీ నరేంద్ర మోదీ నాయకత్వంలో, రష్యాతో దౌత్య, సామాజిక, సాంస్కృతిక బంధాలు కొత్త పుంతలు తొక్కాయని చెప్పారు. ఈశాన్య ప్రాంతం నుంచి ర్యాలీలో పాల్గొనేవారు, ఇరు దేశాల మధ్య వృద్ధి చెందుతున్న బంధాలకు మరింత తోడ్పడతారని డా.జితేంద్ర సింగ్ ఆశాభావం వ్యక్తం చేశారు.
ఈశాన్య ప్రాంత అభివృద్ధి శాఖ ఈ కార్యక్రమాన్ని నిర్వహిస్తుండగా, కేంద్ర యువజన వ్యవహారాలు &క్రీడల శాఖ, విదేశాంగ శాఖ మద్దతిస్తున్నాయి.
ప్రధాన మంత్రి కార్యాలయం
‘పేదలసేవ లో 8 సంవత్సరాలు’ తాలూకు వివరాల ను శేర్ చేసిన ప్రధానమంత్రి
పేదల కు మరియు ఆదరణ కు నోచుకోనటువంటి వర్గాల వారికి సేవ చేసే దిశ లో ప్రభుత్వం పూర్తి గా అంకితం అయిందని ప్రధాన మంత్రి శ్రీ నరేంద్ర మోదీ అన్నారు. పేదల కు ప్రభావవంతమైనటువంటి మరియు పారదర్శకమైనటువంటి సేవలు అందేటట్లు చూడటానికి ప్రభుత్వం సదా కృషి చేస్తూ వస్తోంది అని కూడా శ్రీ నరేంద్ర మోదీ అన్నారు.
మైగవ్  లోని ఒక ట్వీట్ మాలిక ను, ప్రధాన మంత్రి వెబ్ సైట్ నుంచి మరియు నమో ఏప్  లో నుంచి వ్యాసాల ను కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘పేదల కు ప్రభావవంతమైన మరియు పారదర్శకమైన సేవలు అందేటట్టు చూడటానికని మా ప్రభుత్వం ఎల్లవేళలా కృషి చేస్తోంది. #8YearsOfGaribSeva’’
పేద ప్రజల కు మరియు ఆదరణ కు నోచుకోనటువంటి వర్గాల వారికి సేవ చేయడాని కి మా ప్రభుత్వం పూర్తి సమర్పణ భావాన్ని కలిగివుంది. ఈ వ్యాసాలు పేదల కు సేవలను అందించే దిశ లో గడచిన ఎనిమిది సంవత్సరాలు గా జరిగిన ముఖ్యమైన ప్రయాసల ను గురించి ప్రముఖం గా చాటి చెప్తున్నాయి. #8YearsOfGaribSeva’’ అని పేర్కొన్నారు.
(